PATVIRTINTA

 Panevėžio lopšelio-darželio ,,Vaikystė“

 Direktoriaus 2020 m. spalio mėn.15d.

 įsakymu Nr. V-88

**PANEVĖŽIO LOPŠELIO-DARŽELIO ,,VAIKYSTĖ“**

 **IKIMOKYKLINIO IR PRIEŠMOKYKLINIO UGDYMO PROCESO ORGANIZAVIMO NUOTOLINIU BŪDU TVARKOS APRAŠAS**

**I SKYRIUS**

**BENDROSIOS NUOSTATOS**

 1. Panevėžio lopšelio-darželio „Vaikystė“ (toliau–Mokykla) ugdymo proceso organizavimo nuotoliniu būdu tvarka (toliau – Tvarka) yra skirta ugdymo proceso organizavimui nuotoliniu būdu (toliau – nuotolinis mokymo būdas) iki bus atnaujintas įprastas ugdymo procesas.

 2. Mokykla nuotolinį ugdymą(si) organizuoja vadovaudamasi Mokymo nuotoliniu ugdymo proceso organizavimo būdu kriterijų aprašo, patvirtinto Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“, rekomendacijomis dėl priešmokyklinio ugdymo organizavimo;

 3. Esant koronaviruso grėsmei, nuotoliniu būdu Mokykla ugdo ugdytinius nepriklausomai nuo to, ar šis būdas yra įteisintas mokyklos nuostatuose, ar ne. Laikinai organizuojant ugdymą nuotoliniu būdu, mokymo sutartys nekeičiamos.

**I I SKYRIUS**

**UGDYMO(SI) PROCESO ORGANIZAVIMO NUOTOLINIU BŪDU PRIEMONĖS**

4. Nuotoliniam ugdymui(si) organizuoti bus naudojama:

4.1. Ugdytinių tėvų (globėjų, rūpintojų) turimos nuotolinio ryšio priemonės: mobilieji telefonai, planšetės, nešiojamieji, stacionarūs kompiuteriai;

4.2. Mokymo medžiaga gali būti popierinė (pvz. mokinių turimi pratybų sąsiuviniai, užduočių knygelės), tačiau užduotys turėtų būti pateiktos skaitmeninėje aplinkoje su nuorodomis);

4.3. Taikomoji aplinka bendravimui (pokalbiams, konferencijoms) – ZOOM (zoom.us) platforma;

4.4. Bendravimui su ugdytiniais, jų tėvais (globėjais, rūpintojais), mokytojais naudojamas: e-dienynas „Mūsų darželis“, elektroninis paštas, Facebook grupės, telefonai;

4.5. Ikimokyklinio ir priešmokyklinio ugdymo programos ir veiklos bus vykdomos per

e- dienyno „Mūsų darželis“, uždaras Facebook Messenger grupes, ZOOM platformą.

 5. Mokymo(si) / ugdymo(si) nuotoliniu būdu sąveikai tarp mokytojų ir ugdytinių užtikrinti pasirenkamas:

5.1. Sinchroninis ryšys – mokytojai ir ugdytiniai dalyvauja ugdyme(si) bendradarbiaudami (vaizdo pokalbiai, konferencijos ir pan.) pagal iš anksto sudarytą tvarkaraštį.

5.2. Asinchroninis ryšys - mokytojas iš anksto parengia užduotis, užduotys ugdytiniams išsiunčiamos per e-dienyną ,,Mūsų darželis“; ugdytiniai ugdosi ir atlieka užduotis su tėvų pagalba.

 5.3. Bendrosios paskirties priešmokyklinio ugdymo ir ikimokyklinio ugdymo grupių mokytojų darbo laikas 9.00-17.12 val.(7.12 val.). Mokytojai individualiai suderina su tėvais (globėjais, rūpintojais) virtualaus bendravimo laiką.

5.4.Specialiosios paskirties priešmokyklinio ugdymo ir ikimokyklinio ugdymo mokytojų darbo laikas 9.00-14.12 val.(5.12val.). Mokytojai individualiai suderina su tėvais (globėjais, rūpintojais) virtualaus bendravimo laiką.

5.5.Švietimo pagalbos specialistai, meninio ugdymo mokytojas dirba pagal sudarytus individualius tvarkaraščius.

**III SKYRIUS**

**IU, PU MOKYTOJŲ, ŠVIETIMO PAGALBOS SPECIALISTŲ NUOTOLINIO DARBO ORGANIZAVIMAS**

 6. Sinchroninio ugdymo(-si) organizavimas:

6.1. Bendrosios paskirties ir SUP priešmokyklinių grupių vaikai susitinka su mokytojomis antradienį ir ketvirtadienį 10.00 val.; Vaizdo konferencijos trukmė nuo 15 iki 20 min. Vaikai sudominami veikla, dalyvauja veikloje ir atlieka ugdytinių gebėjimus atitinkančias užduotis;

Kasdien nuo 14.00 iki 15.00 val. skiriama grupės ugdytinių tėvų/globėjų/rūpintojų konsultacijoms.

6.2. Bendrosios paskirties ir SUP. ikimokyklinės grupių vaikai susitinka su mokytojomis pirmadienį ir trečiadienį 10.00 val.

Vaizdo konferencijos trukmė nuo 15 iki 20 min. Vaikai sudominami veikla, dalyvauja veikloje ir atlieka ugdytinių gebėjimus atitinkančias užduotis;

Kasdien nuo 13.00 iki 14.00 val. skiriama grupės ugdytinių tėvų/globėjų/rūpintojų konsultacijoms.

 6.3.Mokytojai, švietimo pagalbos specialistai individualiai suderina su tėvais virtualaus bendravimo laiką ir informuoja direktoriaus pavaduotoją ugdymui.

 7. Asinchroninio ugdymo(-si) organizavimas:

 Bendrosios paskirties priešmokyklinių ir ikimokyklinių grupių mokytojai, specialiosios paskirties priešmokyklinių ir ikimokyklinių grupių mokytojai rengia 3 užduotėles per savaitę. Parengtas užduotis suderinimui persiunčiamos per e-dienyną ,,Mūsų darželis“ direktoriaus pavaduotojui ugdymui.

8. Ikimokyklinio/priešmokyklinio ugdymo mokytojai, yra pasiekiami e-dienyno „Mūsų darželis“ pagalba, elektroniniu paštu, telefonu.

9. Švietimo pagalbos specialistų nuotolinio darbo organizavimas:

9.1. Švietimo pagalbos specialistai specialiųjų poreikių vaikams užduotis paruošia visai savaitei. Parengtas užduotis pirmadienį iki 10.00 val. suderinimui persiunčiamos per e-dienyną ,,Mūsų darželis“ direktoriaus pavaduotojui ugdymui;

9.2. Judesio korekcijos mokytojas, meninio ugdymo mokytojas užsiėmimus grupių ugdytiniams veda pagal sudarytą tvarkaraštį.

9.3. Psichologo darbo organizavimas nuotoliniu būdu:

 9.3.1. Tėvų /globėjų/rūpintojų konsultavimas nuotoliniu būdu telefonu, ZOOM platformoje, Facebook, Messenger.

 9.3.2. Mokyklos bendruomenės konsultavimas, pagalba mokytojams susiduriantiems su įššūkiais, bendraujant su ugdytiniais, tėvais/globėjais/rūpintojais nuotoliniu būdu.

 9.3.3. Rekomendacijos psichologinėmis temomis ugdytiniams, jų tėvams/globėjams/ rūpintojams bei mokytojams.

 9.4.4. Bendradarbiavimas su švietimo pagalbos specialistais, sudėtingų atvejų aptarimas, sprendimų priėmimas.

 10. Vaikų tėvai atliktas užduotis pagal galimybes nufotografuoja ir siunčia mokytojui elektroniniu paštu ar kitomis IKT priemonėmis.

 11 .Kiekvieną penktadienį iki 14.00 val. elektroniniu paštu mokytojai, švietimo pagalbos specialistai teikia grįžtamąjį ryšį direktoriaus pavaduotojui ugdymui apie nuotolinio ugdymo(si) savaitinio plano įgyvendinimą.

**IV SKYRIUS**

 **REKOMENDUOJAMI NAUDOTI SKAITMENINIAI IŠTEKLIAI IR KITA PAGALBA**

11. Ugdymo programos įgyvendinti, Mokykla naudoja esamu visoms mokykloms laisvai prieinamu nacionaliniu skaitmeniniu ugdymo turiniu:

11.1.  **Emokykla** [(http://lom.emokykla.lt/public/](http://lom.emokykla.lt/public/) ) – skaitmeninių priemonių paieška;

11.2. **Ugdymo sodas** (<https://sodas.ugdome.lt/mokymo-priemones> ) – mokymosi medžiagos (lietuvių kalbos ir literatūros, matematikos, gamtos, socialinių ir kitų mokslų) saugykla, kurioje mokymosi medžiaga prieinama visiems mokiniams, mokytojams ir tėvams;

11.3 projekto „Mokyklų aprūpinimas gamtos ir technologinių mokslų priemonėmis“ medžiaga (<http://www.vedlys.smm.lt/> );

12. Nuorodos į kitą metodinę medžiaga nuotoliniam mokymui pateikiama Nacionalinės švietimo agentūros interneto svetainėje (<https://www.nsa.smm.lt/nuotolinis> ).

13. Mokykla gali:

13.1. susisiekti su kitomis Lietuvos mokyklomis ir aptarti galimybes bendradarbiavimo pagrindu dalytis skaitmeniniu ugdymo turiniu, gerąja patirtimi. Lietuvoje yra mokyklų, kurios jau daug metų sėkmingai mokinius moko nuotoliniu būdu. Jų sąrašą galima rasti adresu: <https://www.smm.lt/web/lt/smm-svietimas/informacija-atvykstantiems-is-usienio-isvykstantiems-i-uzsieni/isvykstantiems-gyventi-ir0mokytis-i-uzsieni> .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_